1964 год. На старонках газеты па-ранейшаму шмат лозунгавых загалоўкаў, такіх як “Няхай вопыт перадавікоў стане прыкладам для ўсіх”, “Тэхніцы – поўную нагрузку”, “За інтэнсіўны адкорм” і г.д. У той жа час невялічкая інфармацыя з трох-чатырох сказаў пра перадавікоў ілюструецца партрэтнымі фотаздымкамі. Перыядычна выходзіць тэматычная старонка партыйнага дзяржаўнага кантролю пад назвай “Народны кантроль”, дзе публікуюцца крытычныя матэрыялы партыйных лідэраў, а таксама публікуецца інфармацыя аб селькораўскіх рэйдах. Разам з тым “Шэршань” моцна пячэ людзей, квапных да дзяржаўнага дабра, не звяртаючы ўвагу на рангі і пасады, кляйміць лодыраў і абібокаў.